* Despre * Toate Verificările * Resurse * Metodologie * Echipa * Constituția Factual.ro * Politica de neutralitate * Politica de erată * Proiecte speciale * Combatem dezinformarea din jurul tranziției la o economie verde * Buletin de fake news * Verificări electorale * Europarlamentare 2019 * Guvernometru * Covid-19 – Travel bans in Europe * Ecaterina Andronescu – Selly Show * Blog * Contact Search Generic filters Hidden label Exact matches only Hidden label Hidden label Hidden label ![\\"Factual.ro\\"](\\" content/themes/factual/images/Logo-Factual.svg\\"/) Verificăm cât de adevărate sunt declarațiile politicienilor și postările virale de pe rețelele sociale. ![](\\" header.png?t=1727868008\\"/) * POLITICĂ * JUSTIȚIE * FINANȚE * ECONOMIE * ENERGIE * EXTERNE Ucraina Alegeri 2024 Kelemen Hunor (UDMR) „Undeva la 30-31 mai trebuie să fie gata acest document, așa cum a recomandat Comisia nu numai României, tuturor statelor membre, spunând că data de 30 aprilie este o dată orientativă”. Parțial Adevărat ![\\"Barometru](\\" content/themes/factual/images/barometru.svg\\"/) Economie Data verificării: 11.05.2021 Sursa afirmației: B1 TV Tweet ## Context În 26 aprilie 2021, vicepremierul Kelemen Hunor a făcut mai multe comentarii referitoare la Planul Național de Redresare și Reziliență și a declarat: „Undeva la 30-31 mai trebuie să fie gata acest document, așa cum a recomandat Comisia nu numai României, tuturor statelor membre, spunând că data de 30 aprilie este o dată orientativă”. ## Ce verificăm? Termenul recomandat de Comisia Europeană pentru depunerea PNNR-urilor și cum au respectat celelalte state din Uniune acest termen. ## Verificare Conform Comisiei Europene, termenul orientativ pentru notificarea planurilor era până în 30 aprilie 2021 inclusiv, dar cu mențiunea că acesta nu reprezintă un deadline, statele putând totuși să își prezinte planurile oficiale în orice moment, până la mijlocul anului 2022. Situația statelor care au prezentat planul oficial Comisiei Europene în termenul prevăzut, arată așa: * Portugalia este primul stat care a prezentat planul oficial Comisiei Europene, în data de 22 aprilie 2021. Aceasta solicită 16 miliarde de euro, din care 13 miliarde de euro în subvenții. * Grecia a prezentat planul oficial în data de 28 aprilie 2021, solicitând un sprijin total de 30,5 miliarde de euro în cadrul RRF, 17,8 miliarde de euro în subvenții și 12,7 miliarde de euro în împrumuturi. * Germania a prezentat planul oficial tot în data de 28 aprilie 2021, prin care solicită 27,9 miliarde de euro. Contribuția financiară maximă în subvenții disponibile Germaniei, conform regulamentului, se ridică la 25,6 miliarde de euro, însă Comisia Europeană poate respinge unele dintre proiectele propuse în plan. * Slovacia și-a prezentat planul oficial în data de 29 aprilie 2021. Prin planul slovac, autoritățile solicită 6,6 miliarde de euro subvenții în cadrul RRF. * Franța se încadrează și ea în deadline-ul orientativ, prezentând planul oficial în data de 29 aprilie 2021. Aceasta a solicitat în total subvenții în valoare de 40,9 miliarde de euro. * Luxemburg și-a prezentat planul Comisiei Europene în data de 30 aprilie 2021, astfel încadrându-se în termenul orientativ. În cadrul planului, statul a solicitat o sumă totală de 93 de milioane de euro subvenții în cadrul RRF. * Spania a prezentat planul în 30 aprilie 2021, solicitând în total subvenții de 69,5 miliarde de euro. * Letonia și-a prezentat planul tot în 30 aprilie 2021, care a solicitat în total subvenții în valoare de 1,8 miliarde de euro în cadrul RRF. * Danemarca se alătură statelor care și-au prezentat planul pe 30 aprilie 2021, solicitând în total subvenții în valoare de 1,6 miliarde de euro. State care au depășit termenul orientativ: * Belgia a prezentat planul oficial Comisiei Europene în data de 1 mai 2021, depășind termenul orientativ. Statul a cerut 5,9 miliarde de euro subvenții în cadrul RRF. * Slovenia a prezentat planul oficial tot în data de 1 mai 2021. În planul depus, autoritățile au solicitat o sumă totală de 2,5 miliarde de euro, cuprinzând 1,8 miliarde de euro subvenții și 700 milioane de euro împrumuturi. * Austria a prezentat planul oficial în aceeași zi cu statele anterior menționate, anume 1 mai 2021. Planul include măsuri în valoare totală de 4,5 miliarde de euro. * Italia, în planul său oficial, prezentat pe 1 mai 2021, solicită 191,5 miliarde de euro, cuprinzând 68,9 miliarde de euro subvenții și 122,6 miliarde de euro împrumuturi. Este cea mai mare sumă care i-ar reveni unui stat UE, prin mecanismul RRF. * Polonia a prezentat oficial planul în data de 3 mai 2021, așadar după termenul orientativ stabilit de Comisia Europeană. Polonia a solicitat, prin planul său, 23,9 miliarde de euro subvenții în cadrul RRF și 12,1 miliarde de euro în împrumuturi. În rândul statelor care încă negociază forma finală a planului regăsim: * România – planul a fost adoptat de Guvern pe 7 aprilie 2021, care a solicitat însă, de la autoritățile europene, amânarea termenului de prezentare. * Croația a finalizat planul său de redresare, dar nu l-a trimis deocamdată Comisiei Europene pentru aprobarea finală. * Ungaria a fost printre primele țări care și-a prezentat draftul de plan Comisiei Europene, însă acum se află în negocieri cu aceasta pentru unele schimbări legislative interne, susceptibile de a favoriza corupția. * Finlanda a publicat, în data de 15 martie 2021, planul preliminar de de recuperare și reziliență, urmând să îl prezinte oficial Comisiei Europene în perioada următoare. * Cipru a anunțat în februarie că începe discuțiile cu Comisia Europeană, cu privire la planul european de redresare. Deocamdată, acesta nu este definitivat, însă este posibil să fie prezentat Cabinetului intern de miniștri în la mijlocul lunii mai. * Irlanda se află, de asemenea, în negocieri cu Comisia Europeană. Oficialii europeni sunt nemulțumiți de politica fiscală a Irlandei. * Cehia se află în negocieri cu Comisia Europeană, dar forma finală nu este așteptată înainte de mijlocul lunii mai. Există și un grup de state care se află încă în lucru cu privire la măsurile pe care vor să le propună în planurile naționale: * Malta a ratat termenul orientativ la care trebuia să prezinte planul oficial Comisiei Europene, anunțând în data de 3 mai că se află în etapa finală a planificării modului de utilizare a fondurilor UE. * Estonia nu va mai primi o sumă considerabilă din partea UE, motivând că economia acesteia se descurcă foarte bine, oferindu-i astfel aproximativ 1,1 miliarde de euro. Astfel, Estonia nu se axează pe această sumă. Totuși, au fost elaborate câteva proiecte care ar urma să fie finanțate din fondul RRF. * Lituania a anunțat că va depăși termenul orientativ pentru a avea mai multe serii de negocieri, atât cu Comisia Europeană, cât și pe plan intern, oferind astfel o coordonare suplimentară a planului. * Olanda a trimis o informare oficială către Comisia Europeană prin care cere o derogare de la termenul orientativ, deoarece nu a reușit să elaboreze nici până în acest moment planul de recuperare. Țara a organizat alegeri generale, iar sarcina elaborării planului cade în seama guvernului proaspăt instalat, însă negocierile au fost un proces complicat. * Bulgaria, deși a publicat Planul național de redresare și durabilitate, nu l-a prezentat Comisiei Europene deoarece a decis să lase această sarcină pe seama noului guvern. * Suedia a anunțat că ia în considerare depășirea termenului orientativ, fiind încă în discuții la Ministerul Finanțelor pentru forma finală a planului. ## Concluzie Afirmația este parțial adevărată. Data de 30 aprilie 2021 nu este termenul limită pentru prezentarea Planului oficial de Redresare și Reziliență, dar este reperul dat tuturor statelor membre UE pentru prezentare, cu posibilitatea de a face asta în orice moment până în 2022. Data de 30 mai nu apare în recomandările Comisiei Europene, statele purtând negocieri individuale pentru prelungirea termenului de depunere. ### ULTIMELE VERIFICĂRI ALE DECLARAȚIILOR Marcel Ciolacu: „84% din deficitul bugetar al României a mers către investiții publice în 2024.” Ana Birchall: „(...) eu, în calitate de ministru al Justiției, e adevărat cu sprijinul colegilor mei, majoritatea și de la Yale Law School care erau în Departamentul de Justiție al Statelor Unite, am înlăturat această firmă din proiectele noastre (...) (Min 4:59)” Elena Lasconi: „România are cel mai mare deficit din UE și cea mai mare inflație.” Diana Iovanovici-Șoșoacă: „(...)Acesta este sistemul Dominion pe care îl are STS și pe care nicio altă țară din lume nu l-a vrut. ” Marius Dorin Lulea: „Țările arabe sunt interesate de produsele românești deoarece oile sunt hrănite natural, cu iarbă proaspătă. Acum, exportul de oi se va opri. Cineva a adus pesta ovină în România, tot așa cum a fost adusă cea aviară și porcină (...) dorește să distrugă zootehnia românească ” Vezi toate verificările ### Barometrul adevărului * ![](\\" * ![](\\" ADEVĂRAT * ![](\\" DE VERIFICAT * ![](\\" * ![](\\" Află mai multe despre metodologia Factual Acest fact-check este produsul exclusiv al efortului echipei Factual. Într-o lume plină de dezinformări, ne bucurăm să putem contribui la informarea corectă a publicului. AJUTĂ-NE SĂ FACEM MAI MULT ### SUBIECTE CONEXE Trunchiat Marcel Ciolacu „84% din deficitul bugetar al României a mers către investiții publice în 2024”. Trunchiat Elena Lasconi „România are cel mai mare deficit din UE și cea mai mare inflație”. Fals Diana Iovanovici-Șoșoacă „Suntem singurul stat din lume care și-a plătit vreodată datoria”. Fals Nicolae Ciucă „Așa am reușit să dăm, în ultimii ani, României stabilitate, să lucrăm împreună în folosul cetățenilor și să ajutăm economia să se d [...] ![](\\"/wp-content/uploads/2023/09/brodm-logo.jpg\\"/) Vezi ce mai verifică și vecinii ![](\\" ![](\\" ![](\\" ![](\\" ![](\\" ![](\\" small.png\\"/) * Metodologie * Doneaza * Proiecte Speciale * Contact Acest website folosește „cookies” pentru a îmbunătăți experiența de navigare. Navigând în continuare, vă exprimați acordul implicit asupra stocării acestor cookies pe dispozitivul dvs. Acceptă Află mai mult Privacy & Cookies Policy Close #### Privacy Overview This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience. Necessary Necessary Always Enabled Cookie-urile strict necesare sunt absolut esențiale pentru funcționarea corectă a website-ului și trebuie să fie activate tot timpul; de pildă, așa putem ține minte preferințele tale pentru setările cookie-urilor. Acest tip de cookie-uri asigură functionalitățile de bază și elementele de securitate ale website-ului și nu stochează informații personale. SAVE & ACCEPT SEO optimized by sem.ro SEO agency. * POLITICĂ * JUSTIȚIE * FINANȚE * ECONOMIE * ENERGIE * EXTERNE * 😷 Coronavirus România * ⛔ Covid-19 – Travel bans in Europe * Buletin de fake news * Verificări electorale * Programe electorale – locale 2020 * Ecaterina Andronescu – Selly Show * Despre
April 30 2021 is an indicative date for submitting the PNRR recommended by the European Commission